**Univerzitet u Beogradu**

**Filozofski fakultet**

**Nastavno-naučnom veću Filozofskog fakulteta**

Na predlog Kadrovske komisije Filozofskog fakulteta u Beogradu, Nastavno-naučno veće Filozofskog fakulteta donelo je, na sednici održanoj 28.06.2018, odluku da se pokrene postupak za izbor dr Olje Jovanović Milanović, istraživača saradnika u zvanje naučni saradnik. Nastavno-naučno veće je na istoj sednici formiralo komisiju za pripremu izveštaja o kandidatkinji. Komisija je Izveštaj sačinila prema kriterijumima izloženim u *Pravilniku o postupku i načinu vrednovanja i kvantitativnom iskazivanju naučno-istraživačkih rezultata istraživača* („Službeni glasnik RS“, br. 24/16, 21/2017, i 38/2017).

Istom odlukom imenovana je Komisija za sprovođenje postupka izbora u sastavu:

1. **dr Vera Rajović,** vanredni profesor Filozofskog fakulteta, Univerzitet u Beogradu
2. **dr Dragica Pavlović Babić,** višinaučni saradnik Filozofskog fakulteta, Univerzitet u Beogradu
3. **dr Boban Petrović,** naučni saradnik, Institut za kriminološka i sociološka istraživanja u Beogradu

Komisija je pregledala konkursnu dokumentaciju, analizirala profesionalnu delatnost kandidatkinje, kao i njene naučne radove. Na osnovu toga, komisija podnosi sledeći izveštaj, kao i predlog koji iz te analize sledi.

**Osnovni podaci o biografiji i profesionalnom razvoju**

Olja Jovanović Milanović je rođena 14.10.1985. godine u Tuzli, Bosna i Hercegovina. Osnovnu školu i gimnaziju završava u Danilovgradu, Crna Gora kao najbolji đak generacije. Diplomirala je na Filozofskom fakultetu u Beogradu 2009. godine sa temom „Stavovi nastavnika razredne i predmetne nastave prema inkluzivnom obrazovanju djece sa posebnim potrebama“.

Doktorske studije na istom fakultetu upisuje 2011. godine. Kao stipendista Ministarstva prosvete i nauke Republike Srbije, od 2012. do 2015. godine je angažovana na projektu „Identifikacija, merenje i razvoj kognitivnih i emocionalnih kompetencija važnih društvu orijentisanom na evropske integracije“ (br. OI 179018) Instituta za psihologiju, podržanom od strane Ministarstva prosvete, nauke i tehnološkog razvoja Republike Srbije. Na istom projektu je od 2015. godine angažovana kao istraživač saradnik.

Tokom svog profesionalnog razvoja, dr Jovanović Milanović je imala priliku da radi u različitim okruženjima, počevši od nevladinog sektora, preko škole, istraživačkih institucija, visokoškolskih institucija i međunarodnih organizacija. Iako je imala priliku da se oproba u različitim profesionalnim ulogama, dominantno se bavila naučno-istraživačkim radom i nastavom. Njen angažman je najvećim delom bio usmeren na razvoj kvaliteta i pravednosti obrazovanja, sa posebnim naglaskom na obrazovanju dece iz marginalizovanih grupa.

Od školske 2011/12. godine, kao student doktorskih studija, dr Jovanović Milanović je angažovana u nastavi pri Centru za obrazovanje nastavnika i Odeljenju za psihologiju Filozofskog fakulteta u Beogradu na predmetima iz oblasti psihologije obrazovanja.

Učestvovala je u brojnim nacionalnim i međunarodnim projektima usmerenim na unapređivanje kvaliteta i pravednosti obrazovnog sistema, ali i na razvoj tolerancije i prihvatanja između mladih koji pripadaju grupama pod rizikom od socijalnog isključivanja. Kao rezultat, objavila je više od 20 autorskih i koautorskih radova u naučnim časopisima, zbornicima i monografijama, i imala više od 20 izlaganja na domaćim i međunarodnim naučnim skupovima. U objavljenim i izloženim radovima bavila se psihologijom obrazovanja i socijalnom psihologijom, koristeći se kako kvantitativnom, tako i kvalitativnom metodologijom. Kandidatkinja je u maju 2018. godine odbranila doktorsku tezu u kojoj je evaluirala dvodimenzionalni model sadržaja stereotipa (engl. *Stereotype Content Model*; Fiske et al., 2002) u kontekstu razvoja inkluzivnog obrazovanja u Srbiji.

**Prikaz naučno-istraživačkog angažmana kandidatkinje**

U svom dosadašnjem naučno-istraživačkom radu, dr Olja Jovanović Milanović je ostvarila impresivnu naučnu produkciju, objavivši preko 20 radova u naučnim časopisima, naučnim monografijama, tematskim zbornicima i zbornicima sa naučnih skupova (ne uključujući saopštenja sa naučnih skupova štampana u izvodu), istovremeno učestvujući kao koautor u izradi priručnika za nastavnike i buduće nastavnike, čime je manifestovala svoje izuzetne naučno-istraživačke, ali i aplikativne kompetencije. Kandidatkinja kroz izbor tema istraživanja, kao i kombinujući različite metodologije, demonstrira izuzetno poznavanje oblasti i savremenih pristupa istraživanju, što rezultuje originalnim naučnim radovima.

*Naučna produkcija u periodu od 2013 do 2018. godine*

Monografska studija/poglavlje u knjizi M12 ili rad u tematskom zborniku međunarodnog značaja (M14 = 15,1 bodova)

**Jovanović, O.**, Pavlović, M. (2017). Is It Always Us or Them: How Do Young Serbs and Bosniaks Perceive Intergroup Borders? In Pratto F., Žeželj I., Maloku E., Turjačanin V., Branković M. (Eds.), *Shaping Social Identities after Violent Conflict* (pp. 89-112). London: Palgrave Macmillan.

**Jovanović, O.**, Vladisavljević M., Branković M., Žeželj I. (2017). Methods Section: Quantitative and Qualitative Examination of Social Identities and Their Mutual Relations. In Pratto F., Žeželj I., Maloku E., Turjačanin V., Branković M. (Eds.), *Shaping Social Identities after Violent Conflict* (pp. 53-67). London: Palgrave Macmillan.

Kovač Cerović, T., Pavlović Babić, D., Jokić, T., **Jovanović, O.,** Jovanović, V. (2016). First Comprehensive Monitoring of Inclusive Education in Serbia: Selected Findings. In Gutvajn, N. & M., Vujačić (Eds.), *Challenges and Perspectives of Inclusive Education* (pp. 15-30). Belgrade, Serbia: Institute for Educational Research & Teacher Training Faculty, University of Belgrade, Volgograd, Russia: Volgograd State Socio-Pedagogical University.

Petrović, N., **Jovanović, O.**, Murtagh, E., McCarthy, S., Miheljak, V., Polič, M., Tsatsaroni, C., Medvedeva, A., Yalcinkaya, A. (2013). Achieving World Peace – Views from Russia, Serbia, Slovenia and Greece. In Malley-Morrison, K. and McCarthy, S. (Eds.), *International Handbook of Peace and Reconciliation*, Vol. 2 (pp. 499-520). New York: Springer Publisher.

Rad u istaknutom međunarodnom časopisu (M22 = 6,8)

Ristić, A. J., **Jovanović, O.**, Popadić, D., Pađen, V., Moosa, A. N. V., Krivokapić, A., Parojčić, A., Berisavac, I., Ilanković, A., Baščarević, V., Vojvodić, N., Sokić, D. (2017). Does Facial Attractiveness Influence Perception of Epilepsy Diagnosis? An Insight into Stigma in Epilepsy. *Epilepsy and Behavior, 77*, 1-7.

**Jovanović, O.**, Simić, N., Rajović, V. (2014). Students at Risk: Perceptions of Serbian Teachers and Implications for Teacher Education. *European Journal of Teacher Education, 37*(2), 220-236.

Rad u međunarodnom časopisu (M23 = 4)

Kovač Cerović, T., **Jovanović, O.**, Pavlović Babić D. (2016). Individual Education Plan as an Agent of Inclusiveness of the Educational System in Serbia: Different Perspectives, Achievements and New Dilemmas. *Psihologija, 49*(4), 431-445.

Rad u nacionalnom časopisu međunarodnog značaja (M24 = 17,8)

Branković, M., Pavlović, M., Žeželj, I., Vladisavljević, M., **Jovanović, O.**, Petrović, N. (2015). Social Identity Complexity and Inclusiveness as Predictors of Intergroup Emotions. *Primenjena psihologija, 8*(4), 363-378.

Novković, D., Ćosić, I., Petrović, N., **Jovanović, O.** (2015). The Influence of Multi-Frontal Teaching Method on the Effectiveness of the Teaching Process in the Applied Studies in Technical Sciences. *Nastava i vaspitanje, 64*(2), 301-312.

**Jovanović, O.**, Petrović, N. (2015). Uloga orijentacije ka socijalnoj dominaciji, efekata kolektivne traume i regulatornog fokusa u predikciji izraženosti nacionanog identiteta. *Primenjena psihologija, 8*, 67-82.

Stančić, M., **Jovanović, O**. i Simić, N. (2013). Perspektive o nastavi budućih nastavnika: u šta veruju, čemu bi težili i šta bi radili u nastavi. *Andragoške studije, 1*, 131 -146.

Rajović, V., **Jovanović, O.** (2013). The Barriers to Inclusive Education: Mapping 10 Years of Serbian Teachers’ Attitudes towards Inclusive Education. *Journal of Special Education and Rehabilitation, Vol. 14*, 3-4, 78-97.

Saopštenje sa međunarodnog skupa štampano u izvodu (M34 = 5,7)

**Jovanović, O.**, Veinović, Z., Jaranović, J., Stančić, M. (2018, June). *What Lies Behind the Answer? Processes and Factors Underlying Students’ Responses to TIMSS Science Items*. Paper presented at 2018 International Conference „Teacher Education and Educational Research in the Mediterranean“, Valleta, Malta.

Plazinić, Lj., **Jovanović, O.**, Bogdanović, S. (2018, maj). *Da li su kvalitet i pravednost obrazovanja nespojivi principi?* Rad predstavljen na naučnom skupu Savremeni pristupi u profesionalnom razvoju i radu vaspitača i učitelja, Beograd, Srbija.

Branković, M., Žeželj, I., **Jovanović, O.**, Vladisavljević, M., Pavlović, M. (2017, April). *Different Faces of Low Status: Support for Dominant Ideological Views Depends on the Origin of Low Status*. Paper presented at 23rd Ramiro and Zoran Bujas Days, Zagreb, Croatia.

**Jovanović, O.** (2017, August). *Application of Stereotype Content Model in Educational Context: Teacher Stereotypes toward Students from Marginalized Groups*. Paper presented at ECER 2017 Reforming Education and the Imperative of Constant Change: Ambivalent Roles Of Policy And Educational Research, Copenhagen, Denmark. Abstract retrieved from http://www.eera-ecer.de/ecer-programmes/conference/22/contribution/41716/

**Jovanović, O.**, Pavlović Babić, D., Kovač Cerović, T. (2017, August). *Role of Special Class Provision in Inclusive Education in Serbia*. Paper presented at ECER 2017 Reforming Education And The Imperative Of Constant Change: Ambivalent Roles Of Policy And Educational Research, Copenhagen, Denmark. Abstract retrieved from http://www.eera-ecer.de/ecer-programmes/conference/22/contribution/41790/

Simić, N., **Jovanović, O.**, Kovač Cerović, T., Cenerić, I. (2018, mart). *Podržavajuća škola - podržavajući učenici: percepcija školske kulture i stavovi učenika prema vršnjacima migrantima*. Rad predstavljen na XXIV naučnom skupu Empirijska istraživanja u psihologiji, Beograd, Srbija. Apstrakt je dostupan na http://empirijskaistrazivanja.org/wp-content/uploads/2018/03/2018-KNJIGA-REZIMEA.pdf

Kovacs Cerović, T., Milovanovitch, M., **Jovanović, O.** (2018, March). *Integrity In Inclusive Education*. Paper presented at 62nd Annual Conference of Comparative and International Education Society, Mexico City, Mexico. Abstract retrieved from https://convention2.allacademic.com/one/cies/cies18/index.php?cmd=Online+Program+View+Paper&selected\_paper\_id=1357515&PHPSESSID=g42rv6ollkdlvfhojmuufoshl0

Kovacs Cerović, T., **Jovanović, O.**, Pavlović Babić, D. (2017, March). *Power and Pitfalls of the Individual Education Plan as Mediating Artefact in the Implementation of Inclusive Education*. Paper presented at 61st Annual Conference of Comparative and International Education Society, Georgia, Atlanta. Abstract retrieved from https://convention2.allacademic.com/one/cies/cies17/index.php?cmd=Online+Program+View+Paper&selected\_paper\_id=1216660&PHPSESSID=1m1lvedadm1t1it7sn1io3cuu1

Bogdanović, S., **Jovanović, O.**, Plazinić, Lj., Vušurović Lazarević, A. (mart, 2017). *Inkluzivno obrazovanje – za nas ili za njih?* Rad predstavljen na XXIII naučnom skupu Empirijska istraživanja u psihologiji, Beograd, Srbija. Apstrakt je dostupan na http://empirijskaistrazivanja.org/wp-content/uploads/2017/04/Knjiga-rezimea-EIP17.pdf

**Jovanović, O.**, Plazinić, Lj., Komlenac, J., Joksimović, J., Pešikan, A. (mart, 2017). *Razvoj i empirijska provera instrumenta za rano prepoznavanje učenika u riziku od osipanja iz obrazovnog sistema*. Rad predstavljen na XXIII naučnom skupu Empirijska istraživanja u psihologiji, Beograd, Srbija. Apstrakt je dostupan na http://empirijskaistrazivanja.org/wp-content/uploads/2017/04/Knjiga-rezimea-EIP17.pdf

Kovač Cerović, T., Pavlović Babić, D., **Jovanović, O.** (2016, August). *Quality of Teaching/Learning in Special Education in Serbia*. Paper presented at ECER 2016 Leading Education: The Distinct Contributions of Educational Research and Researchers, Dublin, Ireland. Abstract retrieved from http://www.eera-ecer.de/ecer-programmes/conference/21/contribution/38884/

Branković, M., Žeželj, I., Pavlović, M., Vladisavljević, M., **Jovanović, O.**, Petrović, N. (2015, October). *Social Identity Complexity And Inclusiveness As Predictors Of Societal Attitudes – Minority And Majority Perspectives.* Paper presented at the conference Current Trends in Psychology, Novi Sad, Serbia.

Jovanović, V., Pavlović Babić, D., **Jovanović, O.** (2015, September). *Developing Tools for Comprehensive Monitoring of Inclusive Education: Pilot Study Results*. Paper presented at ECER 2015: Education and Transition. Contributions from Educational Research, Budapest, Hungary. Abstract retrieved from http://www.eera-ecer.de/ecer-programmes/conference/20/contribution/35718/

Poglavlje u knjizi M42 ili rad u tematskom zborniku nacionalnog značaja (M45 = 6)

**Jovanović, O.** (2017). Siromaštvo u kontekstu: Ekološki pristup izučavanju siromaštva. U Petrović, N. (Ur.), *Politička psihologija u savremenom svetu* (str. 177-195). Beograd: Institut za psihologiju, Filozofski fakultet Univerziteta u Beogradu.

**Jovanović, O.** (2017). Kada ONI mogu postati MI? Prikaz modela zajedničkog grupnog identiteta. U Petrović, N. (Ur.), *Politička psihologija u savremenom svetu* (str. 43-57). Beograd: Institut za psihologiju, Filozofski fakultet Univerziteta u Beogradu.

Velić, M., **Jovanović, O.**, Rajović, V. (2016). Stereotipi srednjoškolaca o vršnjacima iz grupa pod rizikom od društvenog isključivanja u svetlu dvodimenzionalnog modela stereotipa. U Milačić Vidojević, I. (ur.), *Osobe pod rizikom od društvene isključenosti: Stavovi, diskriminacija, adaptivno ponašanje* (str. 7-26). Beograd: Fakultet za specijalnu edukaciju i rehabilitaciju.

Rajović, V., **Jovanović, O.** (2014). Medijacija u inkluzivnom obrazovanju. U T. Džamonja-Ignjatović (ur.), *Medijacija – principi, proces, primena* (str. 423-443). Beograd: Centar za primenjenu psihologiju.

Rad u vrhunskom časopisu nacionalnog značaja (M51 = 2,1)

**Jovanović, O.**, Plazinić, Lj., Joksimović, J., Komlenac, J., Pešikan, A. (2017). Developing the Early Warning System for Identification of Students at Risk of Dropping Out Using a Collaborative Action Research Process. *Psihološka istraživanja, 20*(1), 107-125.

Rad u nacionalnom časopisu (M53 = 1)

**Jovanović, O.** (2013). Uticaj implicitnih nastavničkih uverenja na učenje i razvoj učenika. *Godišnjak za psihologiju, 10*(12), 55-68.

Saopštenje sa skupa nacionalnog značaja štampano u celini (M63 = 2)

Jovanović, V., **Jovanović, O.**, Rajović, V. (2016). Istraživanje stanja inkluzivnog obrazovanja u Srbiji: Da li možemo govoriti o dimenziji inkluzivnosti škole? U Pavlović Babić, D. i Jovanović, O. (ur.), *Dijalozi u obrazovanju 2016* (str. 45-52). Beograd: Društvo istraživača u obrazovanju u Srbiji.

Pavlović Babić, D., **Jovanović, O.** (2015). Mehanizmi obrazovnog sistema Srbije za unapređenje inkluzivnosti: Mreža podrške inkluzivnom obrazovanju. U Marinković, S. (ur.), *Nastava i učenje: evaluacija vaspitnoobrazovanog rada* (str. 197–208). Užice: Učiteljski fakultet.

Pavlović Babić D., **Jovanović, O.** (2014). Okvir za praćenje inkluzivnog obrazovanja u Srbiji – procena inkluzivnosti na nivou škole. U R. Nikolić (ur.), *Nastava i učenje – savremeni pristupi i perspektive* (str. 701-716). Užice: Učiteljski fakultet u Užicu.

**Jovanović, O.**, Bogdanović, S., Simić, N. (2013). Povezanost bazičnih crta ličnosti i motivacije studenata nastavničkih fakulteta za posao nastavnika. U Tošković, O. i drugi (ur.), *Empirijska istraživanja u psihologiji* (str. 295-301). Beograd: Institut za psihologiju.

Saopštenje sa skupa nacionalnog značaja štampano u izvodu (M64 = 2,1)

**Jovanović, O.**, Jaranović, J., Stančić, M., Veinović, Z. (2018, mart). *TIMSS zadaci iz oblasti prirodnih nauka iz perspektive učenika*. Rad predstavljen na naučnom skupu Dijalozi u obrazovanju 2018, Beograd, Srbija.

**Jovanović, O.**, Žeželj, I., Branković, M., Vladisavljević, M., Pavlović, M. (2016, maj). *Značaj istorije konflikta za opažanje sebe i drugih: studija slučaja jedne etničke grupe*. Rad predstavljen na 64. saboru psihologa Srbije, Zlatibor, Srbija.

Kovač Cerović, T., **Jovanović, O.** (2016, maj). *Rezultati evaluacije inkluzivnog obrazovanja u Srbiji: snage i izazovi*. Rad predstavljen na 64. saboru psihologa Srbije, Zlatibor, Srbija.

Kovač Cerović, T., Pavlović Babić, D., **Jovanović, O.** (2016, maj). *Karakteristike obrazovanja u specijalnim školama i specijalnim odeljenjima redovnih škola: korak ka ili od inkluzivnog obrazovnog sistema?*. Rad predstavljen na 64. saboru psihologa Srbije, Zlatibor, Srbija.

**Jovanović, O.**, Rajović, V. (2015, maj). *Podrška razvoju inkluzivnog obrazovanja iz perspektive škole.* Rad predstavljen na 63. saboru psihologa Srbije, Zlatibor, Srbija.

**Jovanović, O.**, Rajović, V., Pavlović Babić, D. (2015, mart). *Razvoj i provera psihometrijskih karakteristika instrumenta Izrada i realizacija IOPa.* Rad predstavljen na XXI naučnom skupu Empirijska istraživanja u psihologiji, Beograd, Srbija.

**Jovanović, O.**, Petrović, N. (2014, mart). *Povezanost efekata kolektivne trauma i identifikacije sa nacionalnim identitetom*. Rad predstavljen na XX naučnom skupu Empirijska istraživanja u psihologiji, Beograd, Srbija.

Petrović, N., **Jovanović, O.** (2014, mart). *Uticaj kongruentnosti ličnog i grupnog regulatornog fokusa na identifikaciju sa nacionalnom grupom*. Rad predstavljen na XX naučnom skupu Empirijska istraživanja u psihologiji, Beograd, Srbija.

Manović, M., Rajović, V., **Jovanović, O.** (2014, mart). *Povezanost opažene socijalne podrške, mehanizama za prevladanje stresa i profesionalnog sagorevanja nastavnika osnovnih škola u kontekstu inkluzivnog obrazovanja*. Rad predstavljen na XX naučnom skupu Empirijska istraživanja u psihologiji, Beograd, Srbija.

Simić, N., Bogdanović, S., **Jovanović, O.** (2013, mart). *Zašto želim da budem nastavnik? – struktura motivacije studenata “nastavničkih” fakulteta za posao nastavnika*. Rad predstavljen na XIX naučnom skupu Empirijska istraživanja u psihologiji, Beograd, Srbija.

**Jovanović, O.**, Bogdanović, S., Simić, N. (2013, mart). *Povezanost bazičnih crta ličnosti i motivacije studenata nastavničkih fakulteta za posao nastavnika*. Rad predstavljen na XIX naučnom skupu Empirijska istraživanja u psihologiji, Beograd, Srbija.

Uređivanje zbornika saopštenja skupa nacionalnog značaja (M66 = 1)

Pavlović Babić, D., **Jovanović, O.** (ur.) (2016). *Dijalozi u obrazovanju 2016: zbornik radova.* Beograd: Društvo istraživača u obrazovanju u Srbiji.

Odbranjena doktorska disertacija (M70 = 6)

**Jovanović, O.** (2018). *Stereotipi nastavnika o učenicima iz marginalizovanih grupa: provera dvodimenzionalnog modela*. Doktorska disertacija. Filozofski fakultet Univerziteta u Beogradu.

*Učešće na projektima*

Od 2010. godine do danas kandidatkinja je učestvovala u brojnim nacionalnim i međunarodnim projektima, u nastavku ćemo se osvrnuti na samo neke od njih. Od 2011. godine je angažovana na projektu „Identifikacija, merenje i razvoj kognitivnih i emocionalnih kompetencija važnih društvu orijentisanom na evropske integracije“, 179018, podržanom od Ministarstva prosvete, nauke i tehnološkog razvoja Republike Srbije.

Kao deo istraživačkog tima Instituta za psihologiju od 2013. do 2015. godine učestvovala je u projektima „Razvoj Okvira za praćenje inkluzivnog obrazovanja u Srbiji“ i „Procena stanja inkluzivnog obrazovanja u Republici Srbiji“, podržanim od strane UNICEFa, Tima za socijalno uključivanje i smanjenje siromaštva Vlade Republike Srbije i Fonda za otvoreno društvo. Kao rezultat ovih projekata nastao je Okvir za praćenje stanja inkluzivnog obrazovanja u Srbiji koji nudi indikatore kvaliteta inkluzivnog obrazovanja na nivou osnovne i srednje škole, kao instrumentarijum za procenu predloženih indikatora. Deo predloženih indikatora će biti uključen u revidirane standarde kvaliteta rada ustanove koji su osnova za samovrednovanje i spoljašnje vrednovanje škola u Republici Srbiji. Takođe, koristeći pomenuti instrumentarijum, istraživački tim je sproveo prvu sveobuhvatnu evaluaciju inkluzivnog obrazovanja u Srbiji koja predstavlja referentnu tačku u odnosu na koju će se nadalje moći procenjivati ostvareni napredak. dr Jovanović Milanović je deo istraživačkog tima Društva istraživača u obrazovanju u Srbiji koji kroz podršku Fonda za otvoreno društvo navedeni Okvir prilagođava proceni inkluzivnosti predškolskog vaspitanja i obrazovanja.

Od 2014. do 2016. godine bila je uključena u projekat „Od inkluzivnih identiteta ka inkluzivnim društvima: istraživanje kompleksnosti socijalnih identiteta mladih na Zapadnom Balkanu“ koji je koordinisao Filozofski fakultet u Beogradu u okviru Regionalnog programa podrške istraživanju u oblasti društvenih nauka na Zapadnom Balkanu (RRPP). Uz saradnju sa istraživačima iz Makedonije, Bosne i Hercegovine i sa Kosova, kao i uz podršku prof. dr Felicije Prato sa Univerziteta u Konektikatu, SAD, urađeno je metodološki složeno miks-metodsko istraživanje o socijalnim identitetima mladih na Zapadnom Balkanu. Kao rezultat projekta nastala je naučna međunarodna monografija „Shaping Social Identities After Violent Conflict“, kao i dokumentarni film koji prikazuje mlade koji imaju kompleksne socijalne identitete i teškoće sa kojima se, kao rezultat toga, susreću. U nastavku su prikazani najznačajniji projekti u kojima je kandidatkinja učestvovala u prethodnom periodu.

Projekti finansirani od strane Ministarstva prosvete, nauke i tehnološkog razvoja RS

„Identifikacija, merenje i razvoj kognitivnih i emocionalnih kompetencija važnih društvu orijentisanom na evropske integracije (br. 179018)“, Institut za psihologiju, Filozofski fakultet, Univerzitet u Beogradu (2012. do 2018.)

„Kreiranje obrazovnih politika na osnovu podataka i rezultata istraživanja”, Tim za socijalno uključivanje i smanjenje siromaštva Vlade Republike Srbije i Ministarstvo prosvete, nauke i tehnološkog razvoja (septembar 2016. do jun 2017.)

Ostali projekti

„Ka sprečavanju dečijih brakova u Srbiji“, Institut za psihologiju i UNICEF (april do septembar 2018.)

„Praćenje inkluzivnosti predškolskog vaspitanja i obrazovanja u Srbiji“, Društvo istraživača u obrazovanju i Fond za otvoreno društvo u Srbiji (novembar 2017. do maj 2019.)

„Integrity in Inclusive Education”, Center for Applied Policy i Open Society Foundations (avgust 2017. do marta 2018.)

„Unapređivanje kvaliteta obrazovnog sistema Republike Srbije kroz unapređivanje efektivnosti sistema spoljašnjeg vrednovanja rada škola i razvoj horizontalnog učenja između škola – SHARE”, UNICEF, Zavod za vrednovanje kvaliteta obrazovanja i vaspitanja, Centar za obrazovne politike (oktobar 2015. – jul 2017.)

„Building Regional Excellence in Social Identity Research“, Filozofski fakultet u Beogradu, RRPP, SDC (jun 2016 – novembar 2016.)

„Analiza kvaliteta obrazovanja učenika sa smetnjama u razvoju u specijalnim školama i odeljenjima u Republici Srbiji“, IPSOS i UNICEF (novembar 2015. do februar 2016.)

„CROCOOS – Cross-Sectoral Cooperation Focused Solutions For Preventing Early School Leaving Project ”, Obrazovni forum, Beograd (maj 2015 – februar 2017.)

„Od inkluzivnih identiteta ka inkluzivnim društvima: Istraživanje kompleksnosti socijalnih identiteta na Zapadnom Balkanu“, Filozofski fakultet, RRPP, SDC (septembar 2014 – maj 2016.)

„Procena stanja inkluzivnog obrazovanja u Republici Srbiji“, Institut za psihologiju Fond za otvoreno društvo i UNICEF (jun 2014 – maj 2015.)

„Razvoj Okvira za praćenje inkluzivnog obrazovanja u Srbiji“, Institut za psihologiju, SIPRU, UNICEF i Fond za otvoreno društvo (mart 2013 – mart 2014.)

„Tempus EQUI-ED: Equal Access For All – Strenghtening The Social Dimension For A Stronger European Higher Education Area”, koordinator projekta - Univerzitet u Nišu (april 2012 – oktobra 2014.)

„Enable network of ICT supported Learning for Disabled People (Grundtvig)“, koordinator projekta – University of Primorska, Faculty of Education, Slovenia (oktobar 2012 – oktobar 2014.)

 „Tempus MASTS: Master Programme for Subject Teachers in Serbia”, koordinator projekta - Univerzitet u Beogradu (februar 2012 – oktobar 2014.)

„Podrška porodicama dece sa smetnjama u razvoju”, NVO “Familia” i UNICEF Srbija u partnerstvu sa Ministarstvom rada i socijalne politike Republike Srbije, Vladom Republike Italije, Ministarstvom spoljnih poslova, Generalnom direkcijom za saradnju u razvoju (mart – septembar 2010).

**Analiza naučno-istraživačkih rezultata kandidatkinje**

*Pokazatelji uspeha u naučnom radu*

Dr Olja Jovanović Milanović je u razmatranom periodu ostvarila veoma značajne rezultate u naučnom radu. Od 48 objavljenih radova, objavila je tri rada u međunarodnim časopisima, kao i pet radova u nacionalnim časopisima od međunarodnog značaja. Učestvovala je u pripremi radova kako za nacionalne monografije i zbornike (četiri rada), tako i za monografije i zbornike od međunarodnog značaja (četiri rada). Pored toga, imala je preko 20 saopštenja na nacionalnim i međunarodnim naučnim konferencijama.

Od 2015. godine recenzirala je dva naučna rada za časopise „Psihologija“ i „International Journal of Inclusive Education“, koji pripadaju kategoriji međunarodnih časopisa.

U periodu od 2012. do 2015. godine bila je stipendista Ministarstva prosvete, nauke i tehnološkog razvoja Republike Srbije za mlade istraživače-doktorante. Od strane Centralno-evropskog univerziteta (Central European University, Budapest) dobila je stipendiju za učešće na letnjoj školi o inkluzivnom obrazovanju „Evidence, activism and converging constituencies“ koja je održana između 10. i 14. jula 2017. godine u Budimpešti, dok joj je Evropska asocijacija istraživača u obrazovanju (European Educational Research Association) obezbedila stipendiju za učešće na „Emerging Researchers’ Conference“ u Kopenhagenu u avgustu 2017. godine.

U maju 2018. godine uspešno je odbranila doktorsku disertaciju na Filozofskom fakultetu u Beogradu.

Trenutno učestvuje u realizaciji nekoliko projekata koji su finansirani od strane Ministarstva prosvete, nauke i tehnološkog razvoja Republike Srbije ili su podržani od strane međunarodnih institucija, a odnose se na razvoj socijalne i/ili obrazovne inkluzije.

*Angažovanost u razvoju uslova za naučni rad, obrazovanju i formiranju naučnih kadrova*

Počevši od školske 2011/12. godine, kao student doktorskih studija dr Jovanović Milanović je formalno angažovana u izvođenju nastave na predmetima koji se realizuju pri Centru za obrazovanje nastavnika i Odeljenju za psihologiju. Tokom ovog perioda, kandidatkinja je bila angažovana na predmetima iz oblasti psihologije obrazovanja, i to: Psihologija za nastavnike na osnovnim studijama skoro svih odeljenja Filozofskog fakulteta, Metodici nastave psihologije na osnovnim i master studijama Odeljenja za psihologiju, Psihologiji dece sa posebnim potrebama i Medijacija na osnovnim studijama Odeljenja za psihologiju i predmetu Vaspitno-obrazovni rad sa decom sa posebnim potrebama na osnovnim studijama Odeljenja za pedagogiju i Centra za obrazovanje nastavnika. Pored toga, dr Jovanović Milanović je aktivno uključena u realizaciju master programa i programa učenja tokom čitavog života „Obrazovanje nastavnika predmetne nastave“.

Kroz svoj pedagoški rad, kandidatkinja je pokazala posvećenost u nastavnom radu, ulažući napore da unapredi i osavremeni proces nastave i učini ga što interaktivnijim. O kvalitetu njenog pedagoškog rada svedoče rezultati predmetne, ali i spoljašnje (fakultetske) evaluacije. Pored toga, pokazala je izuzetnu kooperativnost i kolegijalnost u radu sa studentima i kolegama, kao i, za akademske krugove retku, veštinu negovanja saradnje sa institucijama – saradnicima na praktičnim zadacima studenata. Treba istaći i kandidatkinjinu posvećenost unapređivanju akademskog integriteta studenata, kako kroz sopstveni primer, tako i kroz razvijanje mehanizama za promociju samostalnog rada i akademske čestitosti.

U maju 2018. godina, dr Jovanović Milanović je kao predavač po pozivu održala dva predavanja na letnjem seminaru za polaznike programa društveno-humanističkih nauka u Istraživačkoj stanici Petnica.

Takođe, kao trener za primenu MAXQDA softvera za kvalitativnu analizu podataka, u saradnji sa doc. dr M. Stančićem, kandidatkinja je tokom 2016. i 2017. godine održala tri treninga za korišćenje ovog softvera koji su bili namenjeni studentima master i doktorskih studija, saradnicima, istraživačima i visokoškolskim nastavnicima Učiteljskog i Filozofskog fakulteta u Beogradu.

Učestvovala je u realizaciji nekoliko međunarodnih projekata. Od 2012. do 2014. godine učestvovala je u Tempus projektima „Master program za obrazovanje predmetnih nastavnika“ i „Equi-Ed - Jednak pristup za sve: osnaživanje socijalne dimenzije u cilju jačanja evropskog prostora visokog obrazovanja“ kao član tima Filozofskog fakulteta u Beogradu, kao i u EACEA LLP projektu „EnAble“ usmerenom na ispitivanje upotrebe asistivnih tehnologija u učenju odraslih osoba koje imaju potrebu za dodatnom podrškom u učenju.

Pored toga, kao član istraživačkog tima, učestvovala je u nekoliko značajnih projekata na nacionalnom nivou koji su imali za cilj unapređenje planiranja i realizacije inkluzivnog obrazovanja u Srbiji na douniverzitetskim nivoima obrazovanja.

Počevši od 2015. kao istraživač učestvuje u međunarodnom istraživanju „Od inkluzivnih identiteta ka inkluzivnim društvima“ koji je podržan od strane RRPP programa. U ovom projektu su učestvovali istraživači iz Beograda, Sarajeva, Banja Luke, Prištine, Kosovske Mitrovice, Skoplja i Tetova. Istraživanje je imalo za cilj da ispita kako mladi u ovim post-konfliktnim sredinama konstruišu svoje socijalne identitete, ali i sliku o drugome.

Od 2016. godine kandidatkinja je član Organizacionog odbora naučne konferencije „Dijalozi u obrazovanju“ koju organizuje Društvo istraživača u obrazovanju u Srbiji, a koja se održava jednom godišnje. Ova konferencija teži da postane platforma za razmenu ideja i rezultata u oblasti istraživanja obrazovanja. Konferencija poseban naglasak stavlja na podršku mlađim istraživačima. Godine 2016. zajedno sa dr Dragicom Pavlović Babić bila je urednik zbornika radova u celini sa konferencije „Dijalozi u obrazovanju 2016“.

Uz podršku UNICEF kancelarije u Srbiji, dr Jovanović Milanović je učestvovala u adaptaciji scenarija i materijala, kao i realizaciji seminara „Nastavnici kao nosioci kvalitetnog obrazovanja za svu decu“ koji je odobren rešenjem Ministarstva prosvete, nauke i tehnološkog razvoja pod brojem 611-00-00525/2017-03 od 12.05.2017. kao program stručnog usavršavanja od javnog interesa.

*Učešće u organizaciji naučnog rada*

dr Olja Jovanović Milanović je član Association for Psychological Science, Društva psihologa Srbije, Sekcije univerzitetskih nastavnika psihologije obrazovanja, kao i Društva istraživača u obrazovanju u Srbiji. Počevši od 2015. godine, kandidatkinja je sekretar Društva istraživača u obrazovanju u Srbiji.

Kroz Tempus MASTS projekat, učestvovala je u razvoju master programa za obrazovanje nastavnika predmetne nastave koji su akreditovani na pet državnih univerziteta u Republici Srbiji. Pored toga, učestvovala je i u razvoju, organizaciji i realizaciji programa obrazovanja tokom čitavog života „Obrazovanje nastavnika predmetne nastave“ koji omogućava sticanje 36 ESPB pedagoško-psihološko-metodičkog obrazovanja. Zajedno sa kolegama iz Centra za obrazovanje nastavnika aktivno je radila na predlaganju izmena i dopuna zakonskih i podzakonskih akata koji se odnose na obrazovanje nastavnika.

Rešenjem Ministarstva prosvete, nauke i tehnološkog razvoja (broj 111-00-45/10/2014-06) od 03.08.2015. godine imenovana je za člana Stručnog tima za podršku učešća Republike Srbije u tematskoj radnoj grupi „Politike škole – obrazovanje nastavnika“ u okviru Otvorenog metoda koordinacije u oblasti obrazovanja i obuke Evropske unije. Kao član Stručnog tima učestvovala je u izradi standarda za akreditaciju programa za obrazovanje nastavnika, kao i standarda kvalifikacije Nastavnik koji bi trebalo da postanu deo Nacionalnog okvira kvalifikacija.

**Kvalitet naučnih rezultata**

*Pregled i analiza odabranih radova*

Kovač Cerović, T., **Jovanović, O.**, Pavlović Babić D. (2016). Individual Education Plan as an Agent of Inclusiveness of the Educational System in Serbia: Different Perspectives, Achievements and New Dilemmas. *Psihologija, 49*(4), 431-445.

Rad prikazuje rezultate sekundarne analize podataka prikupljenih u okviru četiri studije o inkluzivnom obrazovanju u Srbiji realizovane u periodu od 2014. do 2015. godine, a koje su uključile uzorak od 10332 ispitanika iz različitih interesnih grupa (npr. učenici, roditelji, nastavnici, predstavnici lokalne samouprave, članovi Mreže za podršku inkluzivnom obrazovanju). Glavni cilj ovog rada jeste analiza efekata uvođenja individualnog obrazovnog plana (IOP) kao alata za primenu inkluzivnog obrazovanja, kao i analiza teškoća na koje u praksi nailazi uvođenje i primena IOPa. Rezultati ukazuju da IOP, prema proceni različitih aktera u obrazovnom okruženju, u najvećoj meri doprinosi uspešnoj integraciji učenika kojima je potrebna dodatna podrška (PDP) u vršnjačku grupu. Kako nalazi ukazuju, značajan segment u kom je uvođenje IOPa podstaklo promene jeste saradnja između škole i roditelja. Naime, analiza ukazuje da principi na kojima se zasniva izrada i primena IOPa doprinose razvoju partnerskog odnosa između škole i porodice. I iz perspektive roditelja učenika kojima je potrebna dodatna podrška IOP doprinosi napredovanju njihovog deteta. Međutim, nalazi ukazuju da su roditelji učenika koji se obrazuju po IOPu, kao i njihova deca značajno češće izloženi diskriminaciji u obrazovnom okruženju u odnosu na svoje vršnjake tipičnog razvoja. Ovaj nalaz je posebno značajan jer sugeriše da IOP, iako uveden kao alat za pružanje dodatne podrške, u određenim uslovima može postati sredstvo za diskriminaciju učenika sa PDP. S obzirom na značaj koji se u primeni inkluzivnog obrazovanja pripisuje kompetencijama nastavnika, značajan je nalaz različitih studija koje su obuhvaćene analizom, a koji ukazuje da su stručni saradnici od strane nastavnika prepoznati kao najvažnija podrška primeni IOPa u školi. Autorke rezultate diskutuju iz perspektive Engeštromove teorije aktivnosti, što omogućava da se prepoznaju višestruke kontradikcije koje su nastale u sukobu između „starih navika“ škole i nastavnika, s jedne, i novih zadataka koje pred njih postavljaju obrazovne politike, sa druge strane.

Kovač Cerović, T., Pavlović Babić, D., Jokić, T., Jovanović, O., **Jovanović, V.** (2016). First Comprehensive Monitoring of Inclusive Education in Serbia: Selected Findings. In Gutvajn, N. & M., Vujačić (Eds.), *Challenges and Perspectives of Inclusive Education* (pp. 15-30). Belgrade, Serbia: Institute for Educational Research & Teacher Training Faculty, University of Belgrade, Volgograd, Russia: Volgograd State Socio-Pedagogical University.

Rad koji je u koautorstvu objavljen u međunarodnom zborniku „Challenges and Perspectives of Inclusive Education“ daje sažet prikaz najvažnijih rezultata prve sveobuhvatne evaluacije inkluzivnog obrazovanja u Srbiji. Autori u ovom radu prikazuju impresivan proces razvoja sveobuhvatnog Okvira za praćenje inkluzivnog obrazovanja u Srbiji, koji uključuje definisanje indikatora kvaliteta inkluzivnog obrazovanja i očekivanih kriterijuma u ovoj fazi razvoja inkluzivnog obrazovanja, kao i razvoj instrumentarijuma za procenu indikatora. Pored toga, u radu su prikazani nalazi istraživanja koje je koristilo Okvir kao osnovu. Istraživanje je obuhvatilo randomizirani stratfikovani uzorak 28 osnovnih škola u Srbiji, uključujući 1537 učenika, 794 roditelja i 741 nastavnika. Rezultati ukazuju da su u prvih pet godina sistemske primene inkluzivnog obrazovanja značajni pomaci ostvareni u nekoliko domena, a to su: rukovođenje i organizaciona struktura, upisna procedura, individualizovana obrazovna podrška i školski etos, sa posebnim naglaskom na dobrobiti učenika i visokim očekivanjima koje nastavnici imaju u odnosu na sve ili većinu učenika. Međutim, istraživanje daje i dragocene uvide u domene inkluzivnog obrazovanja kojima bi trebalo posvetiti posebnu pažnju u narednom periodu. Kao posebno izazovni se ističu inkluzivnost politika na nivou škole, kvalitet nastave/učenja, uključivanje roditelja u život škole, kao i etos škole u oblasti bezbednosti i antidiskriminacije. Osim što pruža procenu stanja nakon pet godina sistemskog uvođenja i razvijanja inkluzivnog obrazovanja, u radu su istovremeno sadržane preporuke za dalji rad na uključivanju učenika iz marginalizovanih grupa u redovan sistem obrazovanja. Posebno bismo istakli značaj ovog rada u aspektu diskusije metodoloških izazova i rešenja pri proceni kvaliteta inkluzivnog obrazovanja.

**Jovanović, O.,** Pavlović, M. (2017). Is It Always Us or Them: How Do Young Serbs and Bosniaks Perceive Intergroup Borders? In Pratto F., Žeželj I., Maloku E., Turjačanin V., Branković M. (Eds.), *Shaping Social Identities after Violent Conflict* (pp. 89-112). London: Palgrave Macmillan.

Poglavlje objavljeno u monografiji „Shaping Social Identities after Violent Conflict“ nastalo je kao rezultat međunarodnog istraživanja socijalnih identiteta mladih na Zapadnom Balkanu. Poglavlje pruža opis etničkih, religijskih i nacionalnih identiteta mladih Srba i Bošnjaka u Srbiji, kao i način na koji mladi Srbi i Bošnjaci opažaju međuetničke granice. Autorke temi pristupaju kombinujući kvantitativnu i kvalitativnu metodologiju, pružajući na taj način bogatiji uvid u identitete mladih Bošnjaka i Srba u Srbiji. Uzimajući kao osnovno teorijsko polazište teoriju socijalnih identiteta, autorke analiziraju podatke iz perspektive odnosa manjinske i većinske grupe u post-konfliktnim društvima, što bismo istakli kao poseban doprinos ovog rada.

**Jovanović, O.,** Simić, N., Rajović, V. (2014). Students at risk: Perceptions of Serbian teachers and implications for teacher education. *European Journal of Teacher Education, 37*(2), 220-236.

U ovom istraživanju autorke su ispitivale kako nastavnici opažaju učenike iz društveno isključenih grupa (Rome, učenike iz porodica sa niskim socio-ekonomskim statusom, učenike sa smetnjama u razvoju), njihovu interakciju sa vršnjacima i sopstvenu ulogu u procesu socijalne inkluzije ove dece. Analizirana su 94 polustrukturirana intervjua koji su podvrgnuti kvalitativnoj analizi sadržaja. Analizom intervjua identifikovano je nekoliko značajnih tema. Opis učenika je obično obuhvatao tri teme: karakteristike učenika, akademsko postignuće, te ponašanje učenika na času i odnos sa vršnjacima. Na osnovu korišćenih izraza, opisi učenika su prema tonu svrstani u pozitivne, neutralne ili negativne. S druge strane, govor nastavnika o sebi je obično obuhvatao sledeće četiri teme: samo-efikasnost, nastavne strategije i strategije upravljanja odeljenjem, saradnju sa roditeljima i kolegama, te percepciju ciljeva i zadataka obrazovanja. Identifikovane teme su ukazale na razlike u nastavničkim percepcijama učenika u odnosu na njihovu pripadnost grupama koje su pod rizikom od društvenog isključivanja. Dok učenike romske nacionalnosti i učenike iz porodica niskog socio-ekonomskog statusa nastavnici uglavnom opisuju koristeći pozitivan ton, opis učenika sa smetnjama u razvoju varira na dimenziji pozitivan-zavisi od vrste razvojne smetnje-negativan ton. Analiza ukazuje i da su razlike u percepcijama učenika koji su pod rizikom od društvenog isključivanja povezane sa načinom na koji nastavnik organizuje nastavu, sarađuje sa kolegama i roditeljima i kako vidi ciljeve obrazovanja. U zaključku, autorke formulišu preporuke za obrazovanje budućih nastavnika utemeljene na dobijenim rezultatima.

Rajović, V., **Jovanović, O.** (2013). The Barriers to Inclusive Education: Mapping 10 Years of Serbian Teachers' Attitudes toward Inclusive Education. *Journal of Special Education and Rehabilitation, vol. 14*, 3-4, 78-97.

Pregledom 15 nezavisnih studija nastalih između 2002. i 2012. godine autorke identifikuju trendove u stavovima nastavnika prema inkluzivnom obrazovanju u Srbiji, kao i determinante stava prema inkuziji koje se kroz studije dosledno pokazuju kao značajne. Pored toga, autorke daju pregled obrazovnog konteksta u Srbiji pre i posle sistemskog uvođenja inkluzivnog obrazovanja (Zakon o osnovama sistema obrazovanja i vaspitanja iz 2009. godine), kao i pregled reformi u oblasti obrazovnih politika, analizirajući uticaj ovih reformi na obrazovnu praksu u školama. Nalazi ukazuju da su, uprkos brojnim izmenama obrazovne politike, promene u obrazovnoj praksi, opisanoj kroz stavove nastavnika, znatno sporije. Analiza je ukazala i na dobiti i prepreke pri sprovođenju inkluzije iz perspektive nastavnika. Kao dobiti, nastavnici najčešće navode razvoj socijalnih veština svih učenika i smanjenje predrasuda prema osobama sa smetnjama u razvoju. S druge strane, nastavnici prepoznaju i brojne izazove u implementaciji inkluzivnog obrazovanja počevši od neadekvatnog inicijalnog obrazovanja i programa stručnog usavršavanja nastavnika, preko nedostatka resursa do negativnih stavova vršnjaka u redovnim odeljenjima prema učenicima sa smetnjama u razvoju. Na osnovu navedenih nalaza, autorke su formulisale preporuke za donosioce obrazovnih politika.

**Jovanović, O.** (2018). *Stereotipi nastavnika o učenicima iz marginalizovanih grupa: provera dvodimenzionalnog modela*. Doktorska disertacija. Filozofski fakultet Univerziteta u Beogradu.

Ključni naučni doprinos doktorske disertacije Olje Jovanović Milanović ogleda se u verifikaciji dvodimenzionalnog modela sadržaja stereotipa u obrazovnom okruženju u Srbiji, kao i u razradi metodologije upotrebe ovog modela za ispitivanje stereotipa nastavnika kao jednog od faktora koji doprinose marginalizaciji učenika iz osetljivih grupa. Kako se navodi u Izveštaju komisije za ocenu doktorske disertacije: „Ove ideje su originalne i značajne za razvoj nauke kako u njenom osnovnom značenju – kroz specifičnu i detaljnu evaluaciju jednog od najznačajnijih sociopsiholoških modela danas, i to našoj zemlji, u svakako drugačijim kulturološkim i društenim okolnostima u odnosu na one u kojima je nastao, tako i analizirajući uloge škole i obrazovanja, pre svega kroz uverenja i ponašanja nastavnika u održavanju i menjanju etabliranih slika o pripadnicima društvenih grupa, koje determinišu njihove realne životne mogućnosti za postignuća i time definišu otvorenost i pravednost jednog društva. Velika prednost ovog istraživanja, koja obezbeđuje relevantnost i prihvatljivost nalaza bez obzira na ideološke ili vrednosne orijentacije, jeste u tome da su pomenute analize vršene kroz složeno trofazno empirijsko istraživanje koje karakteriše snažna metodološka strogost i objektivnost.“ Studija je pokazala da: 1) dvodimenzionalni model adekvatno sistematizuje sadržaj stereotipa nastavnika o učenicima pod rizikom od isključivanja – učenici sa smetnjama u razvoju, učenici romske etničke pripadnosti, učenici iz porodica izrazito niskog socio-ekonomskog statusa, 2) razvijena kvantitativna i kvalitativna metodologija (upitnik, neposredno posmatranje, intervju) omogućava dragocene uvide u uverenja i prakse nastavnika značajne za inkluzivno obrazovanje. Poseban doprinos autorka je dala analizi ponašanja nastavnika koja predstavljaju podršku uključivanju ili pak rizike isključivanja učenika iz marginalizovanih grupa iz aktivnosti odeljenja. Posebno je vredna interpretacija nalaza o vezi između stereotipa i ponašanja nastavnika koji doprinose razumevanju složenih mehanizama delovanja stereotipa na učenike po modelu “Pigmaliona u razredu”.

*Citiranost kandidatovih objavljenih radova*

U razmatranom periodu radovi dr Olje Jovanović Milanović imaju 27 heterocitata u naučnim časopisima (Google Scholar nalog), a sama kandidatkinja ima tri autocitata u radovima objavljenim u časopisima i osam autocitata u doktorskoj disertaciji. Treba napomenuti da ovi podaci nisu potpuni, jer kod nas još uvek ne postoji jedinstven sistem za pretraživanje svih naučnih publikacija.

**Ocena ukupnog naučno-istraživačkog rada kandidatkinje**

Istraživač saradnik dr Olja Jovanović Milanović priložila je spisak od 48 bibliografskih jedinica čija vrednost ukupno iznosi 69,6 bodova. Od ukupnog broja bibliografskih jedinica 10 su radovi objavljeni u naučnim časopisima, i to dva rada objavljena u istaknutim međunarodnim časopisima, jedan rad u međunarodnom časopisu, pet radova u nacionalnim časopisima međunarodnog značaja, i po jedan rad u vrhunskom časopisu nacionalnog značaja i nacionalnom časopisu. Kao autor ili koautor objavila je i 8 poglavlja u monografijama i tematskim zbornicima, od čega četiri u monografijama i tematskim zbornicima međunarodnog značaja. Pored toga, rezultati istraživanja na kojim je radila su objavljeni u vidu izvoda sa domaćih (11) i međunarodnih naučnih skupova (13), dok su četiri saopštenja prezentovana na domaćim naučnim skupovima štampana u celini. Zajedno sa dr Dragicom Pavlović-Babić je urednica jednog zbornika saopštenja sa skupa nacionalnog značaja. Od ukupno 48 radova na koje smo prethodno referisali, dr Olja Jovanović Milanović je u 21 jedini ili prvi autor (ne računajući doktorsku disertaciju).

Značajno je napomenuti da je dr Jovanović Milanović učestvovala i u pripremi tri priručnika za buduće nastavnike, nastavnike i stručne saradnike, kao i u pripremi četiri javno dostupna istraživačka izveštaja koji tretiraju teme značajne za inkluzivno obrazovanje.

Kao istraživač bila je angažovana je u realizaciji naučnih projekata koji su finansirani od strane Ministarstva prosvete i nauke (dva projekta), kao i u realizaciji 14 projekata koji su podržani od strane domaćih i međunarodnih institucija, od toga u 8 (pet naučnih) projekata nosilac je bio Filozofski fakultet u Beogradu.

Istraživanje koje treba posebno istaći je doktorska disertacija pod nazivom „Stereotipi nastavnika o učenicima iz marginalizovanih grupa: provera dvodimenzionalnog modela“. Rad predstavlja značajan doprinos istraživanjima u oblasti, kod nas prilično zanemarene, socijalne psihologije obrazovanja.

Tabela 1. *Vrednosti rezultata naučne produkcije kandidatkinje dr Olje Jovanović Milanović.*

|  |  |  |  |
| --- | --- | --- | --- |
| *Vrsta rezultata* | *Naziv rezultata* | *Broj radova* | *Broj bodova* |
| M14 | Monografska studija/poglavlje u knjizi M12 ili rad u tematskom zborniku međunarodnog značaja | 4  | 15,1 |
| M22 | Rad u istaknutom međunarodnom časopisu | 2 | 6,8 |
| M23 | Rad u međunarodnom časopisu | 1 | 4 |
| M24 | Rad u nacionalnom časopisu međunarodnog značaja  | 5 | 17,8 |
| M34 | Saopštenje sa međunarodnog skupa štampano u izvodu | 13 | 5,7 |
| M45 | Poglavlje u knjizi M42 ili rad u tematskom zborniku nacionalnog značaja | 4 | 6 |
| M51 | Rad u vrhunskom časopisu nacionalnog značaja | 1 | 2,1 |
| M53 | Rad u nacionalnom časopisu | 1 | 1 |
| M63 | Saopštenje sa skupa nacionalnog značaja štampano u celini | 4 | 2 |
| M64 | Saopštenje sa skupa nacionalnog značaja štampano u izvodu | 11 | 2,1 |
| M66 | Uređivanje zbornika saopštenja skupa nacionalnog značaja | 1 | 1 |
| M70 | Odbranjena doktorska disertacija | 1 | 6 |
| **Ukupno** | 48 | 69,6 |

Komisija je nakon analize priloženih radova zaključila da kandidatkinja dr Olja Jovanović Milanović u pogledu broja i vrste naučnih rezultata, njihovog kvaliteta i uticajnosti više nego zadovoljava propisane kriterijume za sticanje zvanja naučni saradnik za oblast društveno-humanističkih nauka Univerziteta u Beogradu (*Pravilnik o postupku i načinu vrednovanja i kvantitativnom iskazivanju naučno-istraživačkih rezultata istraživača,* objavljen u„Službeni glasnik RS“, br. 24/16, 21/2017, i 38/2017). Iz analize objavljenih radova može se zaključiti da kandidatkinja dr Olja Jovanović Milanović kompetentno vlada odgovarajućim naučnim pristupima i metodologijom istraživanja, a rezultati njenih istraživanja predstavljaju doprinos u domenu psihologije kao nauke, kao i njene primene u oblasti obrazovanja.

**Zaključak i predlog komisije**

Na osnovu pregleda i analize materijala Komisija je zaključila da kandidat dr Olja Jovanović Milanović ispunjava sve formalne i sadržinske kriterijume za izbor u zvanje naučni saradnik. Imajući u vidu kriterijume definisane zakonskim i podzakonskim aktima, kao i dosadašnji ukupni naučni učinak kandidatkinje, **Komisija predlaže Nastavno-naučnom veću Filozofskog fakulteta u Beogradu da dr Olju Jovanović Milanović izabere u zvanje naučni saradnik za užu naučnu oblast psihologija obrazovanja**.

|  |  |
| --- | --- |
| U Beogradu, 13.07.2018. godine | Članovi komisije:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_dr Vera Rajović, vanredni profesorFilozofski fakultet, Univerzitet u Beogradu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_dr Dragica Pavlović Babić, viši naučni saradnikFilozofski fakultet, Univerzitet u Beogradu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_dr Boban Petrović, naučni saradnikInstitut za kriminološka i sociološka istraživanja u Beogradu  |